  Виталий Пронин Синпелетъёс пӧлысь ижъёс тодо крокодиллы сӥземзэ, Эшъяськон монументэз, К. Гердлы памятникез - Национальной музей вадьсын сылэменыз валче. Нош Т. Борисовлы, И. Наговицынлы сӥзем синпелетъёс ышыге кылемын. Кузебай Герд (1898 - 1937)Югдытӥсьлэн, писательлэн, тодосчилэн удмурт калык понна лэсьтэмез мертантэм. К. Гердлэн кылбуръёсыз, ужъёсыз удмурт калыклэсь асваланзэ ӝутӥзы.Писателез СОФИН ужъя янгыше уськытӥзы, 1932-тӥ арын пытсэт сьӧры келязы. 1937-тӥ арын ыбизы.Ижын солы сӥзем синпелет сылэ К. Герд нимо музей вӧзын, Коммунаръёслэн ульчаязы. 1925-тӥ-1926-тӥ аръёсы К. Герд та музейлэн директорез вал.Та синпелет пуктэмын 2005-тӥ арын, удмурт кунлыклы 85 ар тырмон азьын. Лэсьтӥзы А. Аникин но В. Яковицкий скульпторъёс.К. Гердлы сӥзем буре ваён пул юнматэмын Советской ульчаысь Кибашлыослэн элькун юртсы борды. Отын 1930-тӥ-1932-тӥ аръёсы ужаз К. Герд.Ижын дано удмурт пилэсь нимзэ нулло гимназия, музей, ульча. К. Гердлэн музей-юртэз ужа Вавож ёросысь Гурезь-Пудга гуртын, со та палъёсын вордӥськиз. Эшшо дано югдытӥсьлы синпелет пуктэмын Вавож черкогуртын. Трокай Борисовлы памятник пуктэмын калыклэсь люкам коньдонэн ноТрокай Борисов (1891 - 1943)Трос лэсьтӥз удмуртъёслэсь автономной областьсэс кылдытон понна. Трофим Кузьмич - шаерысьтымы удмуртъёс пӧлысь нырысетӥез дышетскем врач. Тодмо луиз публицист, филолог, этнограф сямен но. 1918-тӥ-1921-тӥ аръёсы «Гудыри» газетлэн редакторез вал. Трокай Борисов 1933-тӥ арын СОФИН ужъя пытсэт сьӧры келямын. Улонысь кошкиз 1943-тӥ арын Казахстанысь Актюбинск лагерьын.Ижын солы 2012-тӥ арын синпелет пуктэмын Коммунаръёслэн урамысьтызы 249-тӥ юрт азьын. Скульпторъёсыз - Виктор Овчинников но Геннадий Кутлыбаев. Озьы ик солы сӥзем синпелет вань Алнашын но. Иосиф Наговицын (1888 - 1937)Дышетскиз Вяткаысь гурт удысъя училищеын, социал-демократической кружоке ветлылӥз. 1905-тӥ арын коммунистической партие пыриз. 1905-тӥ-1907-тӥ аръёсы калыкез революция лэсьтыны ӝутказ Вяткаын (Киров), Глазовын, Екатеринбургын. 1908-тӥ арын келямын ссылкае Сибире. 1913-тӥ арын пегӟиз кунгож сьӧры, Россие 1918-тӥ арын берытскиз. 1919-тӥ арын Вотской комиссариатысь нациосын ужанъя ёзэтэн кивалтӥз, берло Удмурт областьысь Революционной комитетлэн, областной Кенешлэн исполкомезлэн кивалтӥсьсы вал. 1926-тӥ арысен - РСФСР-ысь социальной обеспечениея комиссар. Кулӥз 1937-тӥ арын туберкулёзлэсь.Ижын И. Наговицынлы сӥзем синпелет сылэ Советской урамысь 21-тӥ юрт азьын ышыгын. Со татчы пуктэмын 1988-тӥ арын, скульпторез Б. Козлов.Ижын И. Наговицынлэсь нимзэ нуллэ ульча. Таӵе ик нимо урам вань Можга но Глазов городъёсын. Кытын соос интыяськемын?  Ангелина Снигирёва  